# Capitania de São Paulo i Mines d'Or

La Capitania de São Paulo i Mines d'Or (en portuguès, São Paulo e Minas de Ouro) va ser una divisió administrativa del Brasil colonial, vigent entre 1709 i 1720.

## Història

Als segles xvi i xvii, el centre del poder colonial es trobava principalment al litoral nord-est del Brasil. Les incursions dels bandeirantes cap a l'interior del continent van comportar que, a finals del xvii, s'hi descobrís or. L'arribada massiva de colons a començaments del segle xviii van causar greus conflictes entre la població de les capitanies i els nouvinguts, anomenats emboabas, que van desembocar en la Guerra dels Emboabas (1707-1709). La corona portuguesa va resoldre-ho adquirint la Capitania de São Vicente al Marquès de Cascais i fusionant-la amb la Capitania de Paranaguá (creada inicialment sota el nom de Capitania de Santana), refundades en la nova capitania de São Paulo i Mines d'Or.
El territori de la nova capitania ocuparia aproximadament el que avui són els estats de Santa Catarina, Paraná, São Paulo, Minas Gerais, Goiás, Tocantins, Mato Grosso do Sul, Mato Grosso i Rondônia. Durant la seva curta vida, van ser creats municipis importants com Vila Rica, Sabará (ambdós el 1711), São João del-Rei (1713), Serro (1714) i São José del-Rei (1718).
El juny de 1720 va esclatar la Revolta de Filipe dos Santos a Vila Rica, una protesta civil contra les pràctiques abusives exercides per la corona, establint monopolis i cobrant alts tributs. La corona va suprimir ràpidament la rebel·lió, però va fer-se evident la manca de control que tenia sobre el territori. Així, el 12 de setembre d'aquell mateix any, va escindir la capitania en dues parts, creant-ne la de Minas Gerais separada de São Paulo.

## Referències

* ↑ Silva, Daniel Neves. «Capitanias hereditárias: como funcionavam, fracasso, mapa» (en portuguès brasiler). UOL. Arxivat de l'original el 2023-10-26. [Consulta: 26 octubre 2023].
* ↑ Junior, Alfredo Ellis. O bandeirismo paulista e o recúo do meridiano: pesquizas nos documentos quinhentistas e setecentistas publicados pelos governos estadual e municipal (en portuguès brasiler). Companhia editora nacional, 1934. Arxivat 2023-10-26 a Wayback Machine.
* ↑ Soares de Melo, José. Emboabas (en portuguès brasiler). Governo do Estado de São Paulo, 1979. Arxivat 2024-05-21 a Wayback Machine.
* ↑ Canabrava Barreiros, Eduardo. Episódios da Guerra dos Emboabas e sua geografia (en portuguès brasiler). Editora Itatiaia, 1984. Arxivat 2024-05-21 a Wayback Machine.
* ↑ Martins, Tarcisio José. Minas Gerais: Capitania de São Paulo e Minas do Ouro (en portuguès). Tejota Editor (MG Quilombo Editora Ltda.), 2021. ISBN 978-65-00-31495-3. Arxivat 2024-05-21 a Wayback Machine.
* 1 2 Taunay, Afonso de Escragnolle. História geral das bandeiras paulistas: A Capitania de São Paulo e Minas do Ouro. Bandeirantes em terras do Rio de Janeiro e Espirito Santo. Os primeiros anos de Culabá e Matto Grosso (en portuguès brasiler). Typ. Ideal, H.L. Canton, 1949. Arxivat 2024-05-21 a Wayback Machine.
* ↑ Machado, Maria Márcia Magela; Renger, Friedrich Ewald «Os primórdios da ocupação de Minas Gerais em mapas». Revista Brasileira de Cartografia, 67/4, 2015, pàg. 759-771. Arxivat de l'original el 2023-10-26 [Consulta: 12 desembre 2023].
* ↑ Mendonça, Frâncio. História Do Brasil (en portuguès). Clube de Autores, 2013-11-11, p. 58. Arxivat 2024-05-21 a Wayback Machine.
* ↑ «Documento da semana – 12 de setembro de 1720: foi Criada a Capitania de Minas Gerais.» (en portuguès brasiler). Biblioteca Nacional del Brasil, 12-09-2016. Arxivat de l'original el 2023-12-12. [Consulta: 12 desembre 2023].

## Vegeu també

* Unitats federatives del Brasil